b'\n_START_ARTICLE_\nH\xc3\xb8y\xc3\xa5s batteri\n_START_PARAGRAPH_\nH\xc3\xb8y\xc3\xa5s batteri ligger p\xc3\xa5 \xc3\xa5sen nord for Solli veikryss p\xc3\xa5 E6 i R\xc3\xa5de kommune. Batteriet er et av de mange befestningsanlegg som ble bygget forut for unionsoppl\xc3\xb8sningen 1905 og ble bygget i 1902 som forh\xc3\xa5ndsplanlagt batteristilling for artilleriet. Anlegget er delt i to enkle batteristillinger med plass til fire kanoner i den nedre stillingen og to i den \xc3\xb8vre i nord. Begge stillingene er ganske enkle \xe2\x80\x93 en planert plass med et lavt brystvern av tilhogd sten med jordfylling p\xc3\xa5 toppen. Fundamentet etter siktebordet finnes fortsatt i den nedre batteristillingen. Skuddretningen er mot syd og dekker E6 ved Solli for fremrykning fra Sarpsborg mot Moss eller fra Gre\xc3\xa5ker langs Visterflo._NEWLINE_Batteriet inng\xc3\xa5r som en del av den tilbaketrukne linjen mellom R\xc3\xa5de og Moss. Ved anlegg av batteriet ble det ogs\xc3\xa5 bygget en egen batterivei som forbinder H\xc3\xb8y\xc3\xa5sbatteriet i s\xc3\xb8r med batteriet p\xc3\xa5 Gyller\xc3\xa5s batteri og den fortsetter videre nordover til Veta\xc3\xa5sen batteri, som ligger s\xc3\xb8r\xc3\xb8st for Vannsj\xc3\xb8._NEWLINE_Anlegget er fortsatt i Forsvarets eie.'